Partiet ble dannet i glasnosttiden av en liten krets av humorister, kunstnere og journalister. Det estiske rojalistiske partiet ble et protestparti med et humoristisk tilsnitt, eller et «antiparti», som kom til å fange den sorgløse stemningen i Estland etter uavhengigheten fra Sovjetunionen i 1991. Partiet hadde som uttalt mål å etablere Estland som et kongedømme, etter mønster fra de skandinaviske landene.